Алах

Алах (арап. <span=2 style="font-size: 15pt">الله, , ) — арапскиот збор за „Бог“. Додека во Европа и на Западот поимот е познат по неговата употреба од муслиманите кога зборуваат за Бога, истиот се користи од арапските говорници од сите Аврамски вери, во кои спаѓаат и христијаните и Евреите."Allah." Енциклопедија Британика. 2007. Енциклопедија БританикаEncyclopedia of the Modern Middle East and North Africa, AllahЕнциклопедија „Колумбија“, „Алах“ (Allah) Овој збор се користел и од паганските Меканци во однос на богот создател, веројатно врховниот бог во Предисламска Арабија.L. Gardet, "Allah", Encyclopedia of Islam

Концептите поврзани со зборот Алах (како божество) се разликуваат од предание до предание. Во Предисламска Арабија кај Арапите-многубошци, Алах не бил единствениот Бог, туку тој имал соработници и придружници, ќерки и синови — замисла која во огромна мера се коси со исламот. Во исламот, Алах е врховно и сеопфатно божествено име. Сите други божествени имиња се сметаат дека се имиња на истиот еден и единствен Бог. Алах е уникатен, единствен Бог, трансцендентен создател кој е семоќен. Денешните арапски христијани, не мајќи друг збор за 'Бог' освен Алах, употребуваат поими како Алах ел-Аб (الله الآب) "Бог-Отецот". Постојат сличности и разлики помеѓу концептите за Бог во Куранот и Стариот завет.

Уникод има кодно место резервирано за Алах,  = U+FDF2. Многу арапски фонтови имаат специјални лигатури за Алах.

 Потекло на поимот 
Поимот Алах најверојатно е добиен како кованка од арапскиот член ал- (ел) и ʾилах „божество, бог“, па така настанал ал-лах со значење „Богот“ („единствениот Бог“).L. Gardet, Allah, Encyclopaedia of Islam Според друга теза, зборот потекнува од арамејскиот збор „Алаха“. Истоветни зборови постојат и во другите семитски јазици, како хебрејскиот и арамејскиот.Енциклопедијата „Колумбија“ вели: Води потекло од стар семитски корен кој се однесува на божественото и бил употребуван за хананејскиот Ел, месопотамскиот Илу и библискиот Елохим. Зборот „Алах“ се употребува од арапските муслимани, христијани, јудаисти и други монотеисти. Соодветната арамејска форма е אֱלָהָא ˀЕлаха на библиски арамејски и ܐܰܠܳܗܳܐ ˀАлаха или ˀАлохо на сириски.Опсежен арамејски лексикон  - под ˀlh

Кованката од ал- (ел-) и ˀилах го сочинува зборот Аллах (“божеството” во машки род), што е паралелно на кованката ал- (ел-) и ʾилаха, што го сочинува зборот Аллат (“божеството” во женски род).

 Употреба во арапскиот јазик
 Предисламска Арабија 
Во Предисламска Арабија, Меканците го употребувале зборот Алах за богот-создател, кој веројатно бил врховниот бог.Видете Куран  ; ; ; ) Алах не бил единственото божество и замислата за овој поим може да била прилично неодредена во меканската вера. Алах имал придружници и соработници, кои предисламските ги сметале за потчинети богови. Меканците сметале дека меѓу Алах и џинот (дух) постоело сродство.Видете Куран ) Алах имал синовиВидете Куран (), а негови ќерки биле локалните божици ел-Уза, Манат и ел-Лат.Видете Куран ( ;  ; ) Меканците веројатно ги поврзувале ангелите со Алах.Видете Куран() Алах се повикувал во време на неволја.Gerhard Böwering, God and his Attributes, Encyclopedia of the Qur'anВидете Куран ; ; ; ) Мухамедовиот татко се викал Абдулах, што значи “роб на Алах”.

 Муслимани 

Во Исламот, Алах е името на безимениот Бог,Böwering, Gerhard, God and His Attributes, Encyclopaedia of the Qurʾān, Brill, 2007. стожерот на исламската вера. "Тој е единствениот Бог, трансцендентед создател на космосот и судија на човештвото."Britannica Concise Encyclopedia, Allah "Тој е уникатен (вахид) и инхерентно еден (ехад), сомилосен и семоќен." Куранот тврди дека „стварноста за Алах, Неговата недостапна мистерија, Неговите разни имиња и Неговите дела во име на Неговите суштества“. 
Според исламските преданија, постојат 99 имиња на Бог (ел-есма ул-хусна букв. знач.: „Најубавите имиња“), а секое од нив е строга одлика на Алах. Сите тие имиња се однесуваат на Алах, врховното и сеопфатното божествено име. Меѓу тие 99 имиња за Бога, најпознатите и најчестите се „Милостивиот“ (Ер-рахман) и „Сомилосниот“ или „Сочувствителен“ (Ер-рахим).

Највеќето муслимани го користат изразот „инша Алах“ (букв. „волен Бог“ или „со Божја волја“) кога зборуваат за идни настани.Gary S. Gregg, The Middle East: A Cultural Psychology, Oxford University Press, стр. 30 Говорно, муслиманите се подучуваат да велат „Бисмиллах“ при започнување на нештата.Carolyn Fluehr-Lobban, Islamic Society in Practice,  University Press of Florida, стр. 24

Муслиманите се подучуваат да ги повторуваат исказите: „Субханаллах“ (Славен е Бог), „Елхамдулиллах“ (Слава на Бога), „Ла илахе иллаллах“ (Нема друг бог освен Аллах) и „Аллаху Екбар“ (Бог е најголем) како богослужбена вежба за сеќавање на Бога (зикр).M. Mukarram Ahmed,  Muzaffar Husain Syed, Encyclopaedia of Islam,Anmol Publications PVT. LTD, стр. 144 Во суфискиот обичај познат како зикруллах (букв. сеќавање на Бога), суфијата повторува и медитира со името Алах или други Божји имиња додека си го контролира дишењето.Carl W. Ernst,  Bruce B. Lawrence, Sufi Martyrs of Love: The Chishti Order in South Asia and Beyond,  Macmillan, стр. 29

 Други 
Арапските говорници од сите Аврамски вери, меѓу кои и христијаните и Евреите, го користат зборот „Аллах“ со значење: „Бог“. Денешните арапски христијани, не мајќи друг збор за 'Бог' освен 'Алах'. Тие, на пример, ги користат поимите Алах ел-аб (الله الآب) - Бог-Отецот, Алах ел-ибн (الله الابن) - Бог-Синот и Алах ел-рух ел-кудус (الله الروح القدس) - Бог-Светиот Дух (Видете Бог во Христијанството за христијанската замисла за Бог).

Арапските христијани користат два облика на молитва (повик) придодаден кон почетокот на пишаните дела. Тие ја имаат прифатено исламската Бисмиллах, но исто така имаат создадено своја тројствена Бисмиллах во VIII век. Исламската Бисмиллах гласи: „Во името на Бога, Милостивиот, Сомилосниот“. Тројствената Бисмиллах гласи: „Во името на Отецот и Синот и Светиот Дух, Еден Господ“. Молитвите на останатите христијани во светот не ги содржат зборовите „Еден Бог“ на крајот. Овој додаток е направен за да се нагласи монотеистичкото значење на тројството и за молитвата да биде поприфатлива за муслиманите.Thomas E. Burman, Religious Polemic and the Intellectual History of the Mozarabs, Brill, 1994, стр. 103

Според Маршал Хоџсон, во предисламско време некои арапски христијани оделе на аџилак во посета на Ќабата, која во тоа време била пагански храм во чест на Алах како Бог-Создател.Marshall G. S. Hodgson, The Venture of Islam: Conscience and History in a World Civilization, University of Chicago Press, стр. 156

 Типографија 
Уникод има кодна точка резервирана за Алах,  = U+FDF2.Unicode Standard 5.0, стр. 479,492
Овој знак, според официјалните уникодни спецификации може да се разложи на елиф-лам-лам-хе ( U+0627 U+0644 U+0644 U+0647).Unicode Character 'Arabic ligature Allah isolated form' (U+FDF2)
Арапските фонтови често имаат специјални лигатури за [А]ллах и го испуштаат првичниот елиф.* Арапски фонтови и Мек ОС X 
 Програми за арапски во Мек ОС X 

Калиграфската варијанта на зборот е употребена во грбот на Иран и е кодирана во Уникод, под „Разни симболи“, на кодна точка U+262B ().Unicode Standard 5.0, стр. 209,210 Грбот на Иран стои и во средиштето на знамето на Иран. Може да се сфати или како стилизиран збор „Алах“, или како претстава на Земјината топка, или пак како две полумесечини.Encyclopædia Britannica, flag of Iran

 Белешки 

 Наводи 
 The Unicode Consortium, Unicode Standard 5.0, Addison-Wesley, 2006, ISBN 0-321-48091-0, 

 Поврзано 

 Илах
 Бог
 Имиња на Бог
 99 имиња на Бог во Куранот
 Тевхид
 Термагант

 Надворешни врски 

 Концептот за Алах според Куранот  од Абдул Манан Омар 


Категорија:Арапски божества
Категорија:Арапски зборови
Алах
Категорија:Исламска митологија
Алах